Diari Oficial de la Generalitat Valenciana


Sumari del DOGV 6473, del 04-03-2011 (2011/2587)

RESOLUCIÓ de 22 de febrer de 2011, del director general de Treball, Cooperativisme i Economia Social, per la qual es convoquen les ajudes per a la creació i equipament de centres de formació sectorials en prevenció de riscos laborals per a l'exercici 2011, i es dóna publicitat als crèdits que han de finançar-les.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6473

Data del DOGV
:   04-03-2011

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2011/2587


Data del document
:   22-02-2011

Organisme emissor
:   Conselleria d'Economia, Hisenda i Ocupació

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 22 de febrer de 2011, del director general de Treball, Cooperativisme i Economia Social, per la qual es convoquen les ajudes per a la creació i equipament de centres de formació sectorials en prevenció de riscos laborals per a l'exercici 2011, i es dóna publicitat als crèdits que han de finançar-les. [2011/2587]  
L'Ordre de 16 d'abril de 2008 (DOCV del 22 d'abril), de la Conselleria d'Economia, Hisenda i Ocupació, va aprovar les bases que regulen les ajudes per a la creació i equipament de centres de formació sectorials en prevenció de riscos laborals.  
Al tractar-se d'ajudes destinades a la realització d'inversions per a la creació i/o equipament de centres de formació sectorials en prevenció de riscos laborals, no complixen amb el requisit de l'avantatge econòmic ni amb el falsejament de la competència que afecte els intercanvis comercials entre els estats membres, per la qual cosa queden excloses de l'aplicació del principi d'incompatibilitat amb el mercat comú formulat en l'apartat 1 de l'article 107 del Tractat de Funcionament de la Unió Europea, i per tant no és obligatori notificar-les a la Comissió Europea.  
El procediment de concessió s'inicia d'ofici per mitjà de convocatòria aprovada per l'òrgan competent i, en compliment del que disposen les bases, s'ha de fixar el termini de presentació de sol·licituds i donar publicitat als crèdits consignats en les lleis de pressupostos que han de finançar-les.  
Per això, fent ús de les facultats atribuïdes per la base sisena de l'Ordre de 16 d'abril de 2008, és competent per a convocar les ajudes, publicar les dotacions anuals, i dictar la resolució dels procediments de concessió, el/la titular de la Direcció General de Treball, Cooperativisme i Economia Social, per delegació del conseller d'Economia, Hisenda i Ocupació; per això, resolc:  
Primer. Convocatòria  
Es convoquen per a l'exercici de 2011, les ajudes econòmiques destinades a la realització d'inversions per a la creació i/o equipament de centres de formació sectorials en prevenció de riscos laborals regulades per les bases aprovades per l'Ordre de 16 d'abril de 2008 (DOCV del 22 d'abril).  
Segon. Dotació econòmica  
Les subvencions concedides en virtut d'esta convocatòria seran sufragades a càrrec del capítol IV del programa 315.10, Condicions de Treball, Cooperativisme i Economia Social, línia de subvenció T4178.000, per un import global màxim de 600.000 euros procedents de fons propis de la Generalitat.   
Tercer. Termini de presentació  
El termini de presentació de sol·licituds serà d'un mes des de l'endemà de la publicació de la present resolució en el Diari Oficial de la Comunitat Valenciana.  
DISPOSICIONS FINALS  
Primera  
Contra el que disposa la present resolució, que posa fi a la via administrativa, podrà interposar-se recurs potestatiu de reposició davant de l'òrgan que l'ha dictat, en el termini d'un mes des de la publicació en el Diari Oficial de la Comunitat Valenciana o ser impugnada directament davant de l'ordre jurisdiccional contenciós administratiu, en el termini de dos mesos d'acord amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i l'article 46 de la Llei 29/1998, de 13 de juliol, Reguladora de la Jurisdicció Contenciosa Administrativa.  
Segona  
La present resolució entrarà en vigor l'endemà de la publicació en el Diari Oficial de la Comunitat Valenciana.  
València, 22 de febrer de 2011.- El director general de Treball, Cooperativisme i Economia Social: Román Ceballos Sancho.